**«ЦИФРЛЫҚ ҚАЗАҚСТАН» БАҒДАРЛАМАСЫ**

**БОЛАШАҚҚА БАСТАР ЖОЛ**

**Аннотация.** «Цифрлы Қазақстан» бағдарламасын жүзе­ге асыруда 4 бағыт бар. Бірінші бағыт – ауыл-аймақты кең жолақты интер­нетпен қам­­та­­масыз етіп, Қазақ­стан­ның транзиттік әлеуе­­тін арттыру. Екін­ші бағыт – эконо­мика­­­ның салаларына (көлік және логис­тика, ден­­­сау­лық сақтау, білім беру, ауыл шаруа­шы­­лы­­ғы және электронды сауда) цифрлы тех­­­но­ло­гияны ендіру. Үшіншісі – мемлекет­тік ор­­ган­дар жұмысының сапасын арттыру және төр­тін­ші бағыт – IT-мамандарды даярлау.

**Аннотация.** В реализации программы «Цифровой Казахстан» есть 4 направления. Первое направление - обеспечить сельскую местность широкополосным доступом в Интернет и увеличить транзитный потенциал Казахстана. Второе направление - внедрение цифровых технологий в секторах экономики (транспорт и логистика, здравоохранение, образование, сельское хозяйство и электронная коммерция). Третья - улучшить качество работы государственных учреждений и четвертое направление - обучение ИТ-специалистов.

**Annotation**. There are 4 directions in realization of the program «Digital Kazakhstan».

The first direction is to provide rural area with broadband Internet and to increase transit potential of Kazakhstan. The second direction is the introduction of digital technologies in sectors of the economy (transport and logistics, health care, education, agriculture and e-commerce). The third is to improve the quality of work of state authorities and the fourth direction - training of IT-specialists.

Мемлекет басшысының «Қазақ­стан­ның Үшінші жаңғыруы: жаһан­дық бәсекеге қабілеттілік» атты Қазақ­стан халқына Жолдауы біз­дерге, білім беру саласында жүрген педагогтарға нағыз пра­­г­матикалық, нақты әрі түйінді, елі­міздің болашағы үшін тағдыр­шешті мәселелерді көтерген атаулы құжат болды. Яғни, елімізде үлкен экономикалық және технологиялық дүмпу болуы тиіс. Ал, ол үшін ең алдымен тағы сол IT саласына басымдық беріледі.

«...Біз цифрлық технологияны қолдану арқылы құрылатын жаңа индустрияларды өркендетуге тиіспіз. Бұл – маңызды кешенді міндет. Елде 3D-принтинг, онлайн-сауда, мобильді банкинг, цифрлық қызмет көрсету секілді денсаулық сақтау, білім беру ісінде қолданылатын және басқа да перспективалы салаларды дамыту керек. Бұл индустриялар қазірдің өзінде дамыған елдердің экономикаларының құрылымын өзгертіп, дәстүрлі салаларға жаңа сапа дарытты. Осыған орай, Үкіметке «Цифрлық Қазақстан» жеке бағдарламасын әзірлеуді және қабылдауды тапсырамын...»,-делінген ҚР Президентінің Н.Ә.Назарбаевтың Қазақстан халқына арнаған «Қазақстанның үшінші жаңғыруы: жаһандық бәсекеге қабілеттілік» атты жолдауында.

Тұтастай алғанда, бағдарламаның басты мақсаты – қазақстандықтардың өмір сапасын арттыру, әрі ұлттық экономиканы цифрландыру. Құжатты жүзеге асыру шеңберінде 2020 жылға дейін интернет қолданушылардың санын 80 пайызға дейін арттыру, тұрғындардың 95 пайызын цифрлық xабар таратумен қамту, азаматтардың цифрлық сауаттылығын 80 пайызға дейін арттыру көзделуде.

Жалпы, Қазақстанда ақпараттық технологияларды мемлекеттік секторға ендіру жұмыстары осыдан он жыл бұрын сәтті басталғанын айта кету керек. Оған бір ғана мысал келтіруге болады, ол – eGov жүйесі немесе Қазақстанның электронды үкіметі. Дәл осы жүйенің көмегімен бүгінде жүздеген операцияны компьютер алдында отырып-ақ жүргізе аласыз. Құжат рәсімдеу, коммуналды қызмет түрлерінің ақысын, салық, айыппұл, сақтандыру және өзге де қызмет түрлерін үйде отырып төлеуге кез-келген қазақстандықтың мүмкіндігі бар. Ал, «Цифрлық Қазақстан» бағдарламасы аясында бұл жүйенің жұмысы одан әрі жетілдірілмек.

«Цифрлы Қазақстан» бағдарламасын жүзе­ге асыруда 4 бағыт бар. Бірінші бағыт – ауыл-аймақты кең жолақты интер­нетпен қам­­та­­масыз етіп, Қазақ­стан­ның транзиттік әлеуе­­тін арттыру. Екін­ші бағыт – эконо­мика­­­ның салаларына (көлік және логис­тика, ден­­­сау­лық сақтау, білім беру, ауыл шаруа­шы­­лы­­ғы және электронды сауда) цифрлы тех­­­но­ло­гияны ендіру. Үшіншісі – мемлекет­тік ор­­ган­дар жұмысының сапасын арттыру және төр­тін­ші бағыт – IT-мамандарды даярлау.

Бұл мамандарға деген сұраныс бүкіл әлем бойынша алдыңғы қатарларда. Мемлекет бүгінде IT технологиялар арқылы дамуда. Еліміздегі мемлекеттік қызметтің электронды құжаттамаларға өтетіндігін, мектептердегі роботты техникаға арналған жаңа лабораториялардың ашылып жатқандығын ескерсек, IT мамандарының қажеттілігінің қаншалықты екендігін ұғамыз.

Білім алу жолында оқулықтың маңызы қандай зор болса, қазір таңда оқушы үшін де, студент үшін компьютердің маңызы артып отырғаны белгілі, себебі компьютер болашақ ұрпақ үшін қоршаған әлемді танудың табиғи құралы болып табылады. Олай болса, сабақ жүргізу барысында компьютерді қолдану – бүгінгі күннің кезек күттірмейтін өзекті мәселелерінің бірі. Соңғы жылдары барлық оқу орындарындағы сияқты, біздің колледжімізде де компьютерлік техниканы, интерактивті тақтаны, кең­жолақ­ты интернеттіқолдану белсенді жүзеге асырылуда. Атап айтқанда зертханалық сабақтарда, аралық бақылау және емтихан қабылдау кезінде компьютер, ал дәріс, машықтану сабақтарында интерактивті тақта қолданылады

Жалпы, мұның бәрі халықтың жақсы өмір сүруі үшін жасалып жатқан шаралар екенін түсінуіміз қажет. Тұрғындардың әл-ауқаты артып, еңсесі тік көтерілгенде ғана Қазақстан дамыған өркениетті елдердің қатарына, яғни алдыңғы «отыздыққа» қосыла алады. Ал, бұл мақсатқа жету үшін еліміз Үшінші жаңғыруды еңсеруі тиіс. Алдағы кезде замана көшінен қалғы­­сы келмеген әрбір азамат, маман­дар, ғалым­дар мен студенттер ұялы байла­ныс, теле­коммуникация, сандық ТВ, кең­жолақ­ты интернет, ақпараттық техноло­гиялар, Е-үкі­мет, Е-сауда, интерактивті жарнама және әлеу­меттік медиа саласындағы өзекті тақы­­рыптардан хабардар болуымыз қажет.

**Әдебиеттер тізімі:**

1. Елбасы жолдауы: Болашаққа бағдар: рухани жаңғыру 2017 жылғы 12 сәуір http://www.inform.kz
2. 31 қаң – Sputnik. Қазақстанда цифрлық технологияларды дамытуды қарастыратын "Цифрлық Қазақстан" бағдарламасы әзірленеді <https://sputniknews.kz/economy/20170131/1485557.html>
3. www.egemen.kz «Егемен Қазақстан» газетінің ресми сайты
4. youtube.com сайтындағы «Хабар» телеарнасының Khabar News ресми каналы